Sɛ Ɔbarima Bi ne Ɔbea Bi Dɔ Wɔn Ho a, Mfomso Wom sɛ Wɔbɛtena Te sɛ Awarefo?
Nea Bible ka
Bible ka no pefee sɛ “
Onyankopɔn bebu aguamammɔfo ne awaresɛefo atɛn.” (Hebrifo 13:4) Hela mu no, asɛmfua a wɔde gyina hɔ ma “aguamammɔ” ne por·nei′a, na ntease biako a ɛkura ne nna a ɛdi aware anim. Ɛno nti, sɛ ɔbarima ne ɔbea bi yɛ wɔn adwene sɛ akyiri yi wɔbɛware mpo a, Onyankopɔn ani nnye ho sɛ wɔbɛtena te sɛ awarefo.
Na sɛ wɔdɔ wɔn ho paa nso ɛ? Ɛno mpo, Onyankopɔn pɛ sɛ wɔware ansa na wɔde wɔn ho ahyɛ nna mu. Sɛnea Onyankopɔn bɔɔ yɛn nti, ɛma yɛtumi nya ɔdɔ ma obi. Onyankopɔn suban nso paa a ɛdi akoten paa ne ɔdɔ. (1 Yohane 4:8) Enti sɛ Yehowa ka sɛ ɔmpɛ sɛ yɛde yɛn ho bɛhyɛ nna mu ansa na yɛaware a, onim nea enti a ɔreka saa.
twi_Latn twi_Latn twi_Latn twi_Latn twi_Latn